Alpensia Resort

Alpensia Resort er et idretts- og turistområde ved byen Pyeongchang i Gangwonprovinsen i Sør-Korea. Området ble planlagt med håp om å få arrangere vinter-OL. Pyeongchang tapte kampen om OL i 2010 (som ble tildelt Vancouver i Canada) og 2014 (som Sotsji i Russland fikk), men idrettsområdet ble likevel bygd, og blir hovedarena for Vinter-OL 2018 som skal arrangeres i Pyeongchang. Området ble åpnet sommeren 2009.

Når det står ferdig, skal området blant annet ha flere golfbaner, skiskytterarena, langrennsarena, hoppbakker, hoteller og konferansesenter. Navnet er sammensatt av Alpen (Alpene på tysk), Asia og Fantasia, og skal bety «Asias fantastiske Alper».Korea.net: Welcome to PyeongChang, where winter dreams come true (15. februar 2007)

Planleggingen av området startet i desember 2003 og byggingen tok til i oktober 2006. Pyeongchang ble tildelt VM i skiskyting 2009, og debuterte med verdenscuprenn vinteren 2008. Mesterskapet ble avviklet i februar 2009.

Alpensia var arena for det sørkoreanske mesterskapet og Far East Cup i langrenn i januar og februar 2009.

Se også
Alpensia Jumping Park

Referanser

Eksterne lenker

 Alpensia (koreansk)

Kategori:Idrettsanlegg i Sør-Korea
Kategori:Skiskyting
Kategori:Skianlegg
Kategori:Sport i Pyeongchang
Kategori:2009 i Sør-Korea
Kategori:Sportsanlegg under Vinter-OL 2018